CELEX: E2011J0004
Language: da
Date: 2011-07-26 00:00:00
Title: Domstolens Dom af 26. juli 2011 i sag E-4/11 — Arnulf Clauder (Direktiv 2004/38/EF — familiesammenføring — opholdsret for familiemedlemmer til EØS-borgere med tidsubegrænset opholdsret — betingelse om tilstrækkelige midler)

24.11.2011   
            
            
               DA
            
            
               Den Europæiske Unions Tidende
            
            
               C 344/9
            
         DOMSTOLENS DOM
   af 26. juli 2011
   i sag E-4/11
   Arnulf Clauder
   (Direktiv 2004/38/EF — familiesammenføring — opholdsret for familiemedlemmer til EØS-borgere med tidsubegrænset opholdsret — betingelse om tilstrækkelige midler)
   2011/C 344/06
   I sag E-4/11, Arnulf Clauder, har Verwaltungsgerichtshof des Fürstentums Liechtenstein (Liechtensteins forvaltningsdomstol) i medfør af artikel 34 i aftalen mellem EFTA-staterne om oprettelse af en tilsynsmyndighed og en domstol indgivet anmodning til Domstolen om en rådgivende udtalelse om fortolkningen af artikel 16, stk. 1, sammenholdt med artikel 7, stk. 1, i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, som tilpasset til EØS-aftalen ved protokol 1 hertil. Domstolen, sammensat af præsidenten Carl Baudenbacher og dommerne Per Christiansen (refererende dommer) og Benedikt Bogason (ad hoc), har afsagt dom i sagen den 26. juli 2011. Domskonklusionen lyder således:
   Artikel 16, stk. 1, i direktiv 2004/38/EF skal fortolkes således, at en EØS-borger med tidsubegrænset opholdsret, som er pensionist og modtager sociale ydelser i EØS-værtsstaten, har ret til familiesammenføring, selv om det pågældende familiemedlem også vil kræve sociale ydelser.